b'\n_START_ARTICLE_\nHi\xc5\xa1ni molj\n_START_SECTION_\nOdganjanje in zatiranje\n_START_PARAGRAPH_\nGosenice lahko naredijo veliko \xc5\xa1kode na spravljenih tekstilnih izdelkih, kar je \xc5\xa1e posebej problemati\xc4\x8dno v muzejih, kjer hranijo dragocene predmete kulturne dedi\xc5\xa1\xc4\x8dine. V preteklosti so hi\xc5\xa1ne molje odganjali s kroglicami proti moljem, ki vsebujejo hlapne snovi, kot je naftalen, kar pa se dandanes opu\xc5\xa1\xc4\x8da zaradi \xc5\xa1kodljivih u\xc4\x8dinkov teh snovi na zdravje. Nadome\xc5\xa1\xc4\x8dajo jih druge snovi, kot so prebavni strupi, s katerimi prema\xc5\xbeejo predmete, in kontaktni strupi (DDT) na dostopnih to\xc4\x8dkah. Osnovnej\xc5\xa1i ukrep je ob\xc4\x8dasno \xc4\x8di\xc5\xa1\xc4\x8denje spravljenih obla\xc4\x8dil, ob huj\xc5\xa1ih izbruhih pa se uporablja tudi fumigacija.'